รัฐบาลไทย-ข่าวทำเนียบรัฐบาล-ธ.ก.ส. เดินหน้าพัฒนาศักยภาพ สร้างอาชีพเสริม เพิ่มรายได้ผู้มีบัตรสวัสดิการแห่งรัฐ
วันศุกร์ที่ 14 ธันวาคม 2561
ธ.ก.ส. เดินหน้าพัฒนาศักยภาพ สร้างอาชีพเสริม เพิ่มรายได้ผู้มีบัตรสวัสดิการแห่งรัฐ
ธ.ก.ส. เดินหน้าเพิ่มศักยภาพผู้ลงทะเบียนสวัสดิการแห่งรัฐ ทั้งการพัฒนาอาชีพเดิม การสร้างอาชีพเสริม และการปรับเปลี่ยนอาชีพใหม่ ผ่านโครงการฝึกอาชีพและการให้ความรู้ทางการเงิน แล้ว กว่า 2.76 ล้านราย
ธ.ก.ส. เดินหน้าเพิ่มศักยภาพผู้ลงทะเบียนสวัสดิการแห่งรัฐ ทั้งการพัฒนาอาชีพเดิม การสร้างอาชีพเสริม และการปรับเปลี่ยนอาชีพใหม่ ผ่านโครงการฝึกอาชีพและการให้ความรู้ทางการเงิน แล้ว กว่า 2.76 ล้านราย พร้อมสนับสนุนสหกรณ์ 269 แห่ง และ SMAEs ในพื้นที่กว่า 10,000 ราย ทําหน้าที่เป็นหัวขบวนสร้างรายได้
วันนี้ (12 ธันวาคม 2561) นางสาวเกตสุดา สุประดิษฐ์ รองผู้อํานวยการสํานักงานเศรษฐกิจการคลัง และคณะ เยี่ยมชมการดําเนินงานการพัฒนารายได้ให้แก่ผู้มีรายได้น้อย ภายใต้มาตรการพัฒนาคุณภาพชีวิตผู้มีบัตรสวัสดิการแห่งรัฐ โดยมุ่งเน้นการพัฒนาอาชีพ เพิ่มรายได้ และการแก้ไขปัญหาหนี้สินนอกระบบของเกษตรกรอย่างยั่งยืน โดยมี นายภานิต ภัทรสาริน ผู้อํานวยการฝ่ายสินเชื่อเกษตรกรายย่อยและแก้หนี้นอกระบบ ธนาคาร เพื่อการ เกษตรและสหกรณ์การเกษตร (ธ.ก.ส.) พร้อมด้วยผู้บริหารและพนักงานในพื้นที่จังหวัดเหนองคายให้การต้อนรับ ณ ชุมชนบ้านจอมแจ้ง ต.สีกาย อ.เมือง จ.หนองคาย
นายภานิต ภัทรสาริน ผู้อํานวยการฝ่ายสินเชื่อเกษตรกรรายย่อยและแก้หนี้นอกระบบ ธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า การพัฒนารายได้ให้แก่ผู้มีรายได้น้อย ภายใต้มาตรการพัฒนาคุณภาพชีวิตผู้มีบัตรสวัสดิการแห่งรัฐ มีเกษตรกรเข้าร่วมโครงการและอยู่ในความรับผิดชอบของ ธ.ก.ส. จํานวน 4,086,035 ราย โดยมีผู้มาสัมภาษณ์เพื่อเข้าร่วมโครงการจํานวน 4,051,454 ราย ในจํานวนนี้เป็นผู้ที่ประสงค์พัฒนาตนเองและพัฒนาอาชีพตามโครงการ ด้วยการฝึกอบรมและเสริมทักษะด้านอาชีพ จากหน่วยงานต่างๆ เช่น กระทรวงเกษตรและสหกรณ์ กรมการพัฒนาชุมชน กระทรวงแรงงาน กรมพัฒนาธุรกิจการค้า และการให้ความรู้ทางการเงินจาก ธ.ก.ส. จํานวน 2,765,335 ราย และไม่ประสงค์พัฒนาแต่ต้องการดํารงชีวิตพอเพียง จํานวน 1,286,119 ราย นอกจากนี้ ธ.ก.ส. ได้มีการเชื่อมโยงกับผู้ประกอบการด้านการเกษตรในพื้นที่ หรือ SMAEs และองค์กรของเกษตรกร เช่น สหกรณ์การเกษตร วิสาหกิจชุมชนในพื้นที่ ทําหน้าที่เป็นหัวขบวนในการรับซื้อผลผลิต การแปรรูปสร้างมูลค่าเพิ่ม เพื่อเป็นทางเลือกในการสร้างอาชีพและรายได้ ให้ผู้มีรายได้น้อยในทุกจังหวัด โดยปัจจุบันมีสหกรณ์เข้าร่วมโครงการ 269 แห่ง และ SMAEs จํานวน 9,765 ราย มีผู้เข้าร่วมพัฒนารายได้ผ่านหัวขบวนดังกล่าว 195,692 ราย ซึ่งการดําเนินงานตามแผนพัฒนาดังกล่าวคาดว่าจะทําให้ผู้มีบัตรสวัสดิการแห่งรัฐ ผ่านระบบ ธ.ก.ส. มีรายได้ในปี 2561 เพิ่มขึ้นกว่า 1.2 ล้านราย
นอกจากแผนพัฒนาอาชีพ ธ.ก.ส. ยังได้ดําเนินการช่วยเหลือเกษตรกรผู้มีบัตรสวัสดิการแห่งรัฐแบบครบวงจรผ่าน 3 มาตรการ 9 โครงการ ซึ่งผลการดําเนินงาน ณ ปัจจุบัน ประกอบด้วย มาตรการลดภาระหนี้สิน ได้แก่ 1) โครงการปรับปรุงโครงสร้างหนี้ผู้มีรายได้น้อย จํานวน 731,254 ราย จํานวนเงิน 132,969 ล้านบาท 2) โครงการสินเชื่อแก้ไข หนี้นอกระบบ จํานวน 4,591 ราย จํานวนเงิน 381 ล้านบาท 3) โครงการสินเชื่อรายย่อยเพื่อใช้จ่ายฉุกเฉิน จํานวน 100,195 ราย จํานวนเงิน 4,848 ล้านบาท 4) โครงการชําระดีมีคืน จํานวน 1,301,383 ราย จํานวนเงิน 2,842 ล้านบาท 5) โครงการสินเชื่อกองทุนหมู่บ้าน จํานวน 3,089 ราย วงเงิน 90.29 ล้านบาท มาตรการพัฒนาอาชีพเสริมเพิ่มรายได้ ได้แก่ 1) โครงการสินเชื่อชุมชนปรับเปลี่ยนการผลิตเพื่อพัฒนาอาชีพ(XYZ) จํานวน 2,188 ราย จํานวนเงิน 462 ล้านบาท 2) โครงการสินเชื่อเพื่อพัฒนาอาชีพผู้มีรายได้น้อย จํานวน 79,321 ราย จํานวนเงิน 3,829 ล้านบาท และมาตรการพัฒนาตนเอง ได้แก่ 1) โครงการให้ความรู้ทางการเงินจํานวน 913,895 ราย 2) โครงการส่งเสริมการออมผ่านกองทุนทวีสุข จํานวน 37,350 ราย จํานวนเงิน 39.84 ล้านบาท
นายภานิต ภัทรสาริน กล่าวเพิ่มเติมว่า ในส่วนของจังหวัดหนองคาย มีเกษตรกรผู้ถือบัตรสวัสดิการแห่งรัฐจํานวน 38,183 ราย มาสัมภาษณ์เพื่อเข้าร่วมโครงการแล้วเต็มจํานวน ประสงค์พัฒนาตามโครงการ จํานวน 27,045 ราย และต้องการดํารงชีวิตพอเพียง จํานวน 11,138 ราย สําหรับชุมชนบ้านจอมแจ้ง ตําบลสีกาย อําเภอเมือง จังหวัดหนองคาย เป็นหนึ่งในหมู่บ้าน OTOP เพื่อการท่องเที่ยวของจังหวัดหนองคาย ที่มีความโดดเด่นในการดําเนินชีวิตตามแนวทางเศรษฐกิจพอเพียงภายใต้อาชีพทําการเกษตร ทั้งการทํานา ปลูกผัก ทําสวน ควบคู่ไปกับการดูแลรักษาสิ่งแวดล้อม เมื่อได้รับการสนับสนุนจาก ธ.ก.ส และหน่วยงานต่างๆ ชาวบ้านจึงรวมตัวตั้งเป็นกลุ่ม เพื่อประกอบอาชีพเสริมเพิ่มรายได้ โดยดึงจุดเด่นของท้องถิ่นและทรัพยากรธรรมชาติ รวมถึงความรู้อันเกิดจากภูมิปัญญาที่ถ่ายทอดกันมาสร้างเป็นอาชีพ เช่น กลุ่มผลิตไข่เค็ม ถั่วตัด น้ําพริกแจ่วแดง เป็นต้น และยังมีการปรับเปลี่ยนอาชีพใหม่ จากการทํานาข้าว มาทําไร่อ้อย เนื่องจากเป็นพืชที่ให้ผลตอบแทนสูง มีตลาดที่ชัดเจน มีโรงงานแปรรูปที่รับซื้อผลผลิต ทั้งยังมีการจัดการการผลิตทั้งระบบ จากต้นน้ํา กลางน้ํา ถึงปลายน้ํา มีสถาบันเกษตรกร คือ สหกรณ์การเกษตรเพื่อการตลาดลูกค้า ธ.ก.ส. (สกต.) หนองคาย จํากัด ช่วยบริหารจัดการเรื่องการตลาด โดย ธ.ก.ส. ให้การสนับสนุนสินเชื่อ และส่วนราชการให้การสนับสนุน สอดคล้องกับยุทธศาสตร์ของจังหวัดหนองหนองคายและยุทธศาสตร์ของประเทศ